Met die maak van hulle tweede album, “Kom Nader” wou Ian as uitvoerende regisseur beide die visuele en vars klanke waaroor hy so passievol is, integreer. Met dit ingedagte, het die beplanning vir die DVD wat saam met die album uitgereik is, begin.
Ian en Jana bestempel hulle musiek as eenvoudig, maar vars. Hulle wens is dat jy sal kom net soos wat jy is en God sal vind in die eenvoudige dinge van die lewe. Hulle droom is dat Brandpunt nie net ‘n aanbiddingsgroep sal wees nie, maar dit ‘n aanbiddingsbeweging sal wees wat die vuur en passie vir die Here deur verskei media in Suid-Afrika sal versprei.